**Matjaž Brojan**

Kot 19 letni mladenič je, potem  ko je najstniška gimnazijska leta preživel v Kopru, zaigral za prvo moštvo NK Domžale. Kot desni  branilec (trener je bil takrat Jože Hočevar) je igral v domžalskem nogometnem moštvu več let. Bil je neznansko borben in nepopustljiv. Na mestu centralnega branilca je tedaj igral legendarni človek domžalske nogometne preteklosti **Toni Hribar.**

V istem obdobju je  kakih 10 let deloval tudi v košarkarskem klubu kot zapisnikar in časomerilec, hkrati pa je o vsaki tekmi, tako kot tudi z nogometnih igrišč Domžal in okolice,  poročal v tedanji "Roto-foto šport" ljubljanskega Dnevnika, V Delo in redno v slovensko izdajo Sportskih novosti. Seveda je vse objavljene članke skrbno shranjeval, tako da so še danes, po več kot pol stoletja, imenitno vseobsegajoče gradivo za pogledovanje v preteklost ne le nogometa, košarke, pač pa tudi drugih tedanjih domžalskih športov:.

V omenjenih časopisih  je objavil več deset pogovorov s športniki Domžal, ki so se tedaj odlikovali na domačih in tudi mednarodnih prizoriščih. Njegova gradiva in članki so bila osnova za nastanek številnih brošur, ki jih je pripravil bodisi sam ali kot sodelavec drugih avtorjev. Pripravil je tudi scenarij za akademijo ob 50 letnici domžalske košarke in deloval pri pripravi spominske košarkarske  publikacije.

Zaradi bogatega arhivskega gradiva je bil pred letom 2001 povabljen k izdelavi **knjige o 80 letnici NK Domžale**, **pripravlja pa že novo knjigo o 100 letnici nogometa v Domžalah**.

V preteklosti je spremljal domžalski šport tudi skozi zgodovino: Zbral je vse na temo športne aktivnosti domžalskih Sokolov ( bil je so avtor knjige  **Stoletna športna sled**,,) omenjeno sokolsko športno tematiko pa je leto in pol objavljal v nadaljevanjih tudi v Slamniku. Tudi v njegovih drugih knjigah o Domžalah (doslej jih je izdal 16), ni pozabljal na šport in v njem delujoče ljudi.

Njegov arhiv premore tudi na stotine starih fotografij: o začetkih tenisa v Domžalah pred 100 leti, kolesarstva, telovadbe, orlovske športne aktivnosti in drugega.

S svojim znanjem, pomnjenjem in obsežnim arhivom je bil velikokrat na voljo kot mentor mladim raziskovalcem športa v Domžalah. Matjaž Brojan.